ટાસ્કફોર્સનો રીપોર્ટ પ્રશાસનિક ડેટાસેટોના ઉપયોગના કેટલાક ગેરલાભો પણ દર્શાવે છે. આ ડેટાસેટોનું ચોક્કસપણું તેમને ગેરમાર્ગે દોરવતી અવેજી બનાવે છે.સરકારની બદલાતી રહેતી નીતિઓના કારણે આ ડેટાસેટોમાં ભેદભાવ દાખલ થઇ જાય છે. એને લાગુ કરવા માટેની ઈચ્છાશક્તિ અને તત્પરતા, વર્ષ દર વર્ષ બદલાતી રહી શકે છે. આ યોજનાઓમાં કામદારોને દાખલ કરવા માટેના સરકારી દબાણને કારણે જો આ ડેટાસેટોનો ઉપયોગ રોજગારને માપવા માટે કરવામાં આવે તો હકીકત કરતા વધુ અંદાજો આવવાની સંભાવનાઓ રહેલી છે. ખાસ કરીને, હાલમાં કર્મચારી પેન્શન ફંડ ઓફીસ વધુ સક્રિય છે અને તેણે સરકારના વિવિધ વિભાગોને તેમના કોન્ટ્રાકટરોના કર્મચારીઓને પણ પેન્શન અને પ્રોવિડંડ સ્કીમોમાં સામેલ કરવા માટે આદેશ કર્યા છે(આ આદેશ, ૨૦૧૭ની શરૂઆતમાં કર્મચારીઓના દાખલા માટે હાથ ધરાયેલ અભિયાનની ઉપરાંત છે). જ્યારે એક બિનકાયમી કર્મચારી કાયમી બને છે ત્યારે તે, રોજગારમાં વધારો થયા વિના પણ પગારપત્રકમાં વધારો કરે છે. રિપોર્ટમાં,(કર્મચારી વીમા યોજના, કર્મચારી પ્રોવિડંડ ફંડ, રાષ્ટ્રીય પેન્શન યોજના ઈત્યાદી જેવી) વિવિધ યોજનાઓના ડુપ્લીકેશનની શંકા પણ દર્શાવવામાં આવી છે કેમકે તેમાં એક ની એક એન્ટ્રીના ડુપ્લીકેશનને ખાળવા માટે જરૂરી કોમન ઓળખાણકર્તાનો અભાવ છે. જો ડુપ્લીકેશનને ખાળવામાટેના પ્રયાસ કરવામાં આવે તો પણ ડેટા ભુલરહિત હોય એ શક્ય નથી.